REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/18-01/18

URBROJ: 251-287-18-01-1

Zagreb, 10. srpnja 2018.

**Z A P I S N I K**

s 18. sjednice Školskog odbora Industrijske strojarske škole, održane 10. srpnja 2018. godine u 9,30 sati u uredu ravnatelja Škole.

Prisutni članovi Školskog odbora:

1. Ivica Štefanac
2. Snježana Barbarić
3. Jadranko Kezerić
4. Ilija Krstanović

Odsutni: Darko Dragšić, Petar Bezjak, Božo Čužić

Ostali prisutni:

1. Biserka Begović, voditeljica računovodstva Škole
2. Katarina Savić, pedagoginja Škole
3. Damir Kovač, sindikalni povjerenik

Sjednicu vodi Ivica Štefanac, predsjednik Školskog odbora

Zapisnik vodi Katarina Savić, pedagoginja Škole

Ivica Štefanac, predsjednik Školskog odbora, otvara Sjednicu i konstatira da je na Sjednici od sedam članova prisutno četiri i da postoji potrebna većina za rad i odlučivanje. Dnevni red iz poziva za Sjednicu stavlja na glasovanje i konstatira da je jednoglasno prihvaćen.

**D n e v n i r e d:**

1. Verifikacija zapisnika sa 17. sjednice Školskog odbora
2. Polugodišnje Financijsko izvješće
3. Prijedlog Odluke o nagradi nastavnicima i strukovnim učiteljima za posebna postignuća postignuta na državnim natjecanjima
4. Izvješća ravnatelja o stanju sigurnosti, provođenju preventivnog programa te mjerama poduzetim u cilju zaštite prava učenika (Članak 24. Pravilnika o postupanja odgojno-obrazovnih radnika školskih ustanova te prijave svakog kršenja tih prava nadležnim tijelima)
5. Razno

**Ad1)** Ivica Štefanac, predsjednik Školskog odbora, stavlja na glasovanje zapisnik s 17. Sjednice Školskog odbora.

**Zaključak:** Članovi Školskog odbora su jednoglasno prihvatili zapisnik s 17. sjednice Školskog odbora.

**Ad2)** Biserka Begović, voditeljica računovodstva Škole, podnijela je članovima Školskog odbora polugodišnje financijsko izvješće. Izvijestila je kako su sredstva od projekta Erasmus i Turističke zajednice, od projekta Kulture turizma, doznačeni na račun Škole te da se još čekaju sredstva od Gradu za energente.

**Zaključak:** Članovi Školskog odbora su jednoglasno prihvatili izneseno polugodišnje financijsko izvješće.

**Ad3)** Ivica Štefanac, predsjednik Školskog odbora, predstavio je Odluku o nagradi nastavnicima i strukovnim učiteljima za posebna postignuća postignuta na državnim natjecanjima, prema kojoj se predlaže da se, uz nagrađivanje mentora s teorijske nastave, nagrađuje i rad strukovnih učitelja, budući da se na natjecanjima izrada praktičnog dijela vježbe vrednuje s 65%. Nagrada strukovnim učiteljima za ostvarena prva tri mjesta učenika na državnim natjecanjima se financiraju iz vlastitih prihoda škole te iznose za 1. (prvo) mjesto – 1500,00 kn, za drugo (2.) mjesto – 1000,00 kn, a za treće (3.) mjesto – 500,00 kn.

**Zaključak:** Zbog odsutnosti članova Školskog odbora ova točka Dnevnog reda se daje na glasovanje na idućoj Sjednici Školskog odbora, ukoliko se zadovolji navedena stavka.

**Ad4)** Katarina Savić, pedagoginja Škole, izvijestila je članove o stanju sigurnosti, provođenju preventivnog programa te mjerama poduzetim u cilju zaštite prava učenika. U školi su zabilježena manja neprihvatljiva ponašanja određenih učenika, koje pravovremeno rješavaju predmetni nastavnici i razrednici, a po potrebi se uključuje i pedagoška služba i roditelji učenika. Preventivni program se kontinuirano provodi, putem edukativnih predavanja, pedagoških radionica, debata, webinara i manifestacija u organizaciji razrednika, pedagoške službe i udruga s kojima surađujemo.

**Zaključak:** Članovi Školskog odbora su jednoglasno prihvatili izneseno izvješće o stanju sigurnosti, provođenju preventivnog programa te mjerama poduzetim u cilju zaštite prava učenika.

**Ad5)** Ivica Štefanac, predsjednik Školskog odbora, izvijestio je Članove o žalbi nastavnice matematike, Ivane Mišur – Milolov, temeljena na uručenoj Odluci o upozorenju ravnatelja zbog neizvršavanja radnih obaveza, sukladno Rješenju MZOS, savjetnice Nade Lesjak, o izvršenom stručno – pedagoškom nadzoru nastavnice, na koju je nastavnica uložila žalbu.

**Zaključak:** Članovi Školskog odbora zaključili su kako se ova točka Dnevnog reda ostavlja za iduću sjednicu, odnosno kad stigne drugostupanjsko Rješenje te će se postupiti prema izrijeci.

**Sjednica je završila u 10,25 sati.**